b'\n_START_ARTICLE_\nProfessor Layton and the Eternal Diva\n_START_SECTION_\nArgument\n_START_PARAGRAPH_\nMentre el profesor Layton i en Luke escolten la can\xc3\xa7\xc3\xb3 "The Eternal Diva" al despatx de la universitat, recorden una de les seves aventures, que va tenir lloc tres anys abans, entre els esdeveniments dels videojocs The Last Specter i The Miracle Mask._NEWLINE_En aquesta, la Janice Quatlane, una exalumna del professor Layton, convida aquest a la representaci\xc3\xb3 d\'una \xc3\xb2pera on participa. La Janice demana ajuda al professor arrel d\'un esdeveniment recent: una de les seves amigues, la Melina, que feia un any que havia mort,  ha tornat, per\xc3\xb2 en el cos d\'una nena de set anys, que afirma haver trobat la vida eterna. Durant la investigaci\xc3\xb3, en Layton, en Luke i l\'Emmy queden atrapats al vaixell on s\'ha representat l\'\xc3\xb2pera, el Crown Petone, i es veuen obligats a col\xc2\xb7laborar amb els plans d\'en Descole per tal de recuperar la ciutat perduda d\'Ambrosia. Al llarg del film es resolen quatre puzles, mantenint l\'ess\xc3\xa8ncia dels jocs per a Nintendo DS.\n_START_SECTION_\nRecepci\xc3\xb3\n_START_PARAGRAPH_\nProfessor Layton and the Eternal Diva va ingressar 1.074.959 d\xc3\xb2lars durant el seu primer cap de setmana. Pocs mesos despr\xc3\xa9s, els ingressos havien pujat fins a 6.140.049$ tant al Jap\xc3\xb3 com a Taiwan i Singapur. Va ser la novena pel\xc2\xb7l\xc3\xadcula d\'anime m\xc3\xa9s vista la primera meitat del 2010 al Jap\xc3\xb3, i la catorzena de tot l\'any._NEWLINE_La pel\xc2\xb7l\xc3\xadcula va rebre bones cr\xc3\xadtiques en general. IGN UK li va atorgar una puntuaci\xc3\xb3 de 3,5 sobre 5, i va lloar el seu argument, animaci\xc3\xb3 i la manera com els puzles es van incorporar al film. Tamb\xc3\xa9 la va considerar una de les primeres pel\xc2\xb7l\xc3\xadcules "bones" provinents de videojocs.'